text: [{"text_idx": "#000000", "text": "Dagsins tap i\u0301 HM-fjo\u0301r\u00f0ingsfinaluni svi\u0301\u00f0ur. F\u00f8royar taptu 38-34 fyri Egyptalandi, eftir at dysturin enda\u00f0i 31-31 eftir vanliga leikti\u0301\u00f0. Ha\u0301lvleiksst\u00f8\u00f0an var 13-13. Tapi\u00f0 svi\u0301\u00f0ur, ti\u0301 okkara vo\u0301ru frammanfyri 31-28, ta\u0301 bert ein minuttur og 15 sekund resta\u00f0u, men vo\u0301ru ti\u0301verri o\u0301neyvir og o\u0301hepnir seinasta minuttin og Egyptaland javna\u00f0i i\u0301 seinasta sekundi."}, {"text_idx": "#000001", "text": "F\u00f8royska verjan sto\u0301\u00f0 v\u00e6l fra\u0301 byrjan og megna\u00f0i v\u00e6l at avvi\u0301sa tunga egyptiska try\u0301sti\u00f0. A\u0301lopssp\u00e6li\u00f0 hinvegin, to\u0301ktiskt meira nerva\u00f0 og vo\u0301ru fleiri villur og brend skot at byrja vi\u00f0. Hetta gj\u00f8rdi, at ta\u00f0 vo\u0301ru egyptar, sum vo\u0301ru omana\u0301 st\u00f8rsta partin av ha\u0301lvleikinum, ho\u0301ast kenslan var, at okkara h\u00f8vdu meira at koma vi\u00f0. Fleiri fer\u00f0ir vo\u0301ru okkara o\u0301hepnir, har bjargingar fra\u0301 Sasha Lacok i\u0301 ma\u0301linum fullu retur til fri\u0301\u00f0ar egyptar. Egyptar fo\u0301ru at mansverja O\u0301la Mittu\u0301n um mi\u00f0jan ha\u0301lvleik, men hetta var loyst v\u00e6l vi\u00f0 at sp\u00e6la 7 mo\u0301ti 6. F\u00f8royska li\u00f0i\u00f0 kom v\u00e6l aftur og javna\u00f0i Bu\u0301i Poulsen flott beinlei\u00f0is uppa\u0301 fri\u0301kast til ha\u0301lvleiksst\u00f8\u00f0una 13-13."}, {"text_idx": "#000002", "text": "Li\u00f0ini fylgdust eisini i\u0301 seinna ha\u0301lvleiki, men vo\u0301ru ta\u00f0 fyri ta\u00f0 mest F\u00f8royar, sum nu\u0301 vo\u0301ru undan. Seinni ha\u0301lvleikur var ma\u0301lri\u0301kari i\u0301 ba\u0301\u00f0um endum, ti\u0301 f\u00f8royska a\u0301lopi\u00f0 koyrdi betri, men hev\u00f0i verjan samstundis ilt vi\u00f0 at fa\u0301a fatur a\u0301 egyptiska try\u0301stinum inn yvir mi\u00f0juna og a\u0301 okkara vinstra bakki. Vi\u00f0 fleiri sto\u0301rbjargingum fra\u0301 Sasha Lacok i\u0301 f\u00f8royska ma\u0301linum seinastu 15 minuttirnar, megna\u00f0u okkara at vinna seg try\u0301 ma\u0301l fram um, ta\u0301 ta\u00f0 resta\u00f0i li\u0301til og eingin ti\u0301\u00f0. Try\u0301sti\u00f0 var sto\u0301rt fra\u0301 egyptum seinastu minuttirnar, og komu teir heilt fram at verja. Okkara vo\u0301ru frammanfyri vi\u00f0 31-29, ta\u0301 ta\u00f0 bert resta\u00f0i ein minuttur, men ti\u0301verri brendu okkara ein pu\u0301ra fri\u0301an kjans og tveittu hareftir i\u0301 ein bo\u0301lt i\u0301 hendurnar a\u0301 einum egyptara i\u0301 n\u00e6sta a\u0301lopinum, sum javna\u00f0i i\u0301 seinasta sekundi til 31-31. Dysturin skuldi nu\u0301 u\u0301t i\u0301 longda leikti\u0301\u00f0 vi\u00f0 F\u00f8royum i\u0301 undirtali. Egyptar h\u00f8vdu momentum, me\u00f0an okkara brendu okkara ov illa og so var dysturin avgj\u00f8rdur vi\u00f0 38-34.Ho\u0301ast tapi\u00f0, so var talan um eitt megnar avrik av okkara monnum, har sma\u0301lutir gj\u00f8rdu, at okkara ikki skulu sp\u00e6la um HM-medaljur i\u0301 vikuskiftinum. F\u00f8royar skulu nu\u0301 sp\u00e6la leygardagin og sunnudagin um 5. til 8. pla\u0301ss i\u0301 kappingini. F\u00f8royar m\u00f8ta fyrst taparanum av dystinum millum Danmark og Portugal."}, {"text_idx": "#000005", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000008", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]